|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **8.** | |
| UDŽBENIK: **To the Top Plus 4** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 52.** | | ODELJENJE**:** | | DATUM**:** |
| Nastavna tema: | **Colour** | | | |
| Nastavna jedinica: | **Good looks** | | | |
| Tip časa: | obrada | | | |
| Cilj časa: | Učenici će koristiti neupravni govor u pismenoj i usmenoj komunikaciji. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - opišu fizički izgled služeći se naučenim vokabularom  - razumeju i saopšte složenije iskaze koji se odnose na prenošenje svojih i tuđih mišljenja i reči u sadašnjosti i prošlosti. | | | |
| Međupredmetne  kompetencije: | estetička, komunikacija, učenje | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, diskusija, dijaloška, rad na tekstu, intervju | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | ČOS, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik 80. strana**  Nastavnik ističe naslov lekcije i podstiče diskusiju pitanjima:  *What do you think makes a person good-looking?*  *What's more important to you: good looks or personality? Why?* | | | |
| **Glavni deo:**  (30 minuta) | **1 Vocabulary**  Učenici posmatraju fotografije ljudi i čitaju opise a-h, a zatim ih u paru povezuju. Ukoliko imaju nepoznatih reči, nastavnik ih objašnjava, a zatim sledi usmena provera odgovora.  Nastavnik crta na tabli tabelu i ukazuje na redosled prideva u rečenici, a zatim podstiče učenike da dopune kolone svojim primerima prideva i formiraju rečenice.  **IWB opcija:** Provera odgovora se vrši na interaktivnoj tabli. Nastavnik koristi interaktivnu tablu da zumira slike ljudi i podstiče učenike da ih opišu služeći se naučenim pridevima.  **2 Read**  **A)** Učenici posmatraju i opisuju sliku, nagađajući gse se nalaze prikazani likovi. Učenici slušaju CD 2 (audio-zapis 13) i čitaju tekst proveravajući tačnost svojih nagađanja. Nastavnik dodatnim pitanjima proverava razumevanje pročitanog teksta:  *Where was Ian?*  *What does Leo think of Ian being a model?*  *How much does the job pay?*  Učenici čitaju tekst po ulogama.  **B)** Učenici čitaju rečenice i u tekstu pronalaze izjave koje ih potvrđuju. Sledi usmeno izveštavanje.  **IWB opcija:** Nastavnik prikazuje tekst na interaktivnoj tabli. Jedan učenik čita rečenicu iz vežbanja, a drugi pronalazi i podvlači deo teksta koji je potvrđuje.  **C)** Učenici pronalaze u tekstu fraze i izraze sa istim značenjima kao u datim primerima.  **IWB opcija:** Provera odgovora se vrši na interaktivnoj tabli.  **Udžbenik 81. strana, 3 Grammar**  Nastavnik upućuje učenike na primere *Reported Speech - statements*. Na osnovu datih primera nastavnik navodi učenike na pravila upotrebe, kao i na primere. Za dodatne primere i objašnjenja, nastavnik upućuje učenike na odeljak Grammar Reference (126. strana). Učenici imaju zadatak da preformulišu date rečenice korišćenjem odgovarajućih konstrukcija. Sledi usmena provera odgovora.  **IWB opcija:** Nastavnik dodatno prikazuje odeljak *Grammar reference*, a provera odgovora se vrši na interaktivnoj tabli. | | | |
| **Završni deo:**  (10 minuta) | **4 Speak**  Nastavnik deli učenike u grupe od po četvoro učenika i upućuje ih na **112. stranu** u udžbeniku. Učenici imaju zadatak da se međusobno intervjuišu, popune anketu i diskutuju o različitim frizurama i trendovima. Nastavnik prati tok aktivnosti i pomaže kada je neophodno, a po jedan učenik iz svake grupe na kraju aktivnosti izveštava na osnovu popunjene ankete, služeći se naučenim konstrukcijama. Nastavnik pohvaljuje učenike.  **Domaćí zadatak:** Radna sveska 62. i 63. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |