|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **8.** | |
| UDŽBENIK: **To the Top Plus 4** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 14.** | | ODELJENJE**:** | | DATUM**:** |
| Nastavna tema: | ***Travel*** | | | |
| Nastavna jedinica: | **By air** | | | |
| Tip časa: | obrada | | | |
| Cilj časa: | Osposobljavanje učenika da traže i daju informaciju u vezi sa putovanjem avionom. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primenuju vokabular na temu putovanja autom  - koriste komparativ prideva da opisuju i upoređuju živa bića i predmete  - govore na temu putovanja vazdušnim putem služeći se složenijim jezičkim sredstvima. | | | |
| Međupredmetne  kompetencije: | odgovorno učešće u demokratskom društvu, učenje, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | dijaloška, auditiivna, rad na tekstu | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | ČOS, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik uvodi učenike u temu časa pitanjima:  *What words come to your mind when you think of planes?*  Nastavnik zapisuje reči koje učenici navedu, a zatim se nadovezuje pitanjima:  *Have you ever travelled by plane? If yes, when and where? How long was the trip? Did you enjoy it?*  **Udžbenik 26. strana, 1 Warm-up**  Nastavnik objašnjava izraz *broaden* *your mind*, a učenici zatim čitaju izjave u uvodnom vežbanju i iskazuju svoje slaganje ili neslaganje sa njima, navodeći svoje razloge. | | | |
| **Glavni deo:**  (30 minuta) | **2 Listen**  Nastavnik najpre ističe fotografiju u vežbanju i pita učenike ko je osoba na slici (*travel agent*)*,* a zatim pušta CD 1 (audio-zapis 9). Učenici slušaju razgovor između turističkog agenta i klijenta i na osnovu slušanja dopunjuju informacije u formularu u vežbanju. Sledi usmena provera odgovora.  **IWB opcija:** Provera odgovora se vrši na interaktivnoj tabli. Nastavnik zatim prikazuje transkript audio-zapisa koji učenici čitaju po ulogama.  **3 Grammar**  Nastavnik sa učenicima obnavlja poređenje prideva i ističe primere u vežbanju, a zatim podstiče učenike da navedu svoje primere komparativa.  Na osnovu datih primera nastavnik navodi učenike na pravila upotrebe, a za dodatne primere i objašnjenja,nastavnik upućuje učenike na odeljak Grammar Reference (122. strana). Učenici dopunjuju rečenice odgovarajućim oblicima prideva. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **Udžbenik 27. strana, 4 Vocabulary**  Nastavnik deli učenike u grupe od po četvoro učenika. Učenici imaju zadatak da na osnovu konteksta pogode značenje istaknutih reči. Na kraju vežbanja grupe izveštavaju čitajući svoja objašnjenja i definicije reči. Nastavnik dodatno ukazuje na razlike između reči *suitcase, baggage* i *luggage* u smislu brojivih i nebrojovih imenica.  **5 Listen**  Učenici slušaju tri dijaloga koji se dešavaju na aerodromu i zaokružuju tačne odgovore. Sledi usmena provera odgovora.  **IWB opcija:** Provera odgovora se vrši na interaktivnoj tabli. Nastavnik zatim prikazuje transkript audio-zapisa koji učenici čitaju po ulogama. | | | |
| **Završni deo:**  (5 minuta) | **6 Speak**  Učenici rade u paru. Učenik A predstavlja turističkog agenta, a učenik B želi da rezerviše let. Služeći se naučenim vokabularom i konstrukcijama učenici rade govornu vežbu. Nastavnik prati tok aktivnosti, pomaže kada je neophodno i pohvaljuje učenika. Na kraju jedan par učenika izvodi aktivnost pred razredom.  **Domaćí zadatak:** Radna sveska 17. i 18. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |